Wolkskool op radio: Skool by die huis; só help ek my grondslagfasekind | Maroela Media
(Foto: Sandy Millar/Unsplash.)
Karyna le Roux van die Skoleondersteuningsentrum (SOS) wil ouers bemoedig wat oornag die rol van 'n onderwyser moes aanneem.
"Eintlik is jy nie jou kind se onderwyser nie, jy bly sy of haar mamma of pappa," sê Le Roux wat self ma van vyf kinders is en vanjaar vir die eerste keer gr. 1 doen.
Sy meen as daar een ding is wat ouers nou met hulle grondslagfasekind moet doen, is dit om hulle toe te laat om te speel. "Daar is geen klasgroep van hierdie ouderdom wat weer die geleentheid gaan kry om soveel speeltyd te hê nie en dit is gewoonlik die eerste ding waaroor hulle kla as hulle in die 'groot' skool is."
Le Roux het met MD Greyling van Pretoria FM gesels en gesê speel, lees, oefening en liefde is nou die belangrikste in hierdie tyd. Sy het ook bygevoeg dat daar oulike hulp en materiaal vir jonger kinders op die Wolkskool beskikbaar is.